Məhkumlar (film, 2006)

Məhkumlar — rejissor Mehriban Ələkbərzadənin filmi.

 Məzmun 
Filmdə Umbakı qəsəbəsində yerləşən və yalnız Qafqazda olan "Cüzam" xəstəxanasının sakinlərindən bəhs olunur. Əsərdə bu xəstəliyə yoluxmuş insanların cəmiyyətə qaynayıb-qarışması üçün şərait yaradılmasının zəruriliyi vurğulanmışdır.

Əslində hadisələr real həyatdan götürülsə də, film sivil dünyanın hətta əlacsız xəstəliklərə məruz qalmışların xilası naminə onlara insani münasibət qurmaq, bu insanlarla cəmiyyət arasındakı səddin sökülməsi, onlara mərhəmət və qayğı oyatmaq məqsədi daşıyır. Bu film səhiyyənin təhlükəsizlik qanunlarına əsasən cəmiyyətdən təcrid olunan insanların sağ ikən yaxınları üçün itirilməsinə üsyandır. Filmin əsas qayəsi budur ki, nə qədər cəmiyyətdə insanlara bir-birindən fərqli münasibət var, xilas mümkün deyil.

Onlar elə bir bəlaya düçar olublar ki, dustaqlara, əsirlərə həsəd aparırlar. Çünki onlar yaşadıqları halda yaxınları, əzizləri üçün artıq yoxdurlar. Cəmiyyət onlarla üzləşmək belə istəmir. Onlar öz dərdlərini özləri çəkməlidirlər. Dərd isə çarəsiz, ümidsizdir. Söhbət cüzam xəstəxanasının sakinlərindən gedir. Cüzam irsən keçən xəstəlikdir. Əgər kimsə buna düçar olubsa, onun hansısa bir nəslində bu zühur oluna bilər. "Məhkumlar" filminin qəhrəmanı Leylanın (Sevinc Əlişova) başına gəldiyi kimi. Atası (Sabir Məmmədov) onun xəstəliyinin çarəsini tapa bilmədiyindən bu dərdə dözməyib erkən vəfat etmiş, anası isə (Nəcibə Hüseynova) onu Umbakıda yerləşən xəstəxanaya atmışdır. Hətta ailələrində olan digər iki qızın adını qorumaq üçün hamıya onun ölmüş olduğunu bildirib, özləri isə Leylanı birdəfəlik unutmuşlar. Leyla üçün dünya Moskva Tibb Universitetinin tələbəsi Eldarın (Ramil Zeynalov) bu xəstəxanaya təcrübəyə gəlişi ilə başlayır. Eldar Leylanı sevir. Bütün qohumlarının, yüksək vəzifəli atasının iradəsinin əksinə olmuş olsa belə.(Ədəbiyyat Qəzeti, 18 may 2007). Lakin atalar demişkən: Sən saydığını say, gör fələk nə sayır…

 Film haqqında 
 Film UMBAKI xəstəxanasının daimi sakinlərinə, onların həyat eşqinə ithaf olunur.
 Film rejissor Rasim Ocaqovun kino sahəsində son işidir. O, bu filmdə bədii rəhbər idi.
 Film Çingiz Abdullayevin "Məhkumların cənnəti" əsərinin motivləri əsasında çəkilmişdir.
 Filmin neqativi Minsk şəhərində köçürülmüşdür.
 Film ən aşağı maliyyə imkanları və 1970-ci illərin texniki avadanlıqları ilə çəkilib.
 Bu filmlə ilk dəfə olaraq cüzamlı xəstələrin cəmiyyətdəki yeri ekran təcəssümünü tapıb.
 Film rejissor Mehriban Ələkbərzadənin ilk tammetrajlı bədii filmidir.
 Film aktrisa Sevinc Əlişovanın kinoda ilk işidir. Aktrisanın dediyinə görə ağladığı səhnələrin heç birində qliserindən istifadə etməmişdir.
 Film aktyor Ramil Zeynalovun kinoda ilk işidir.
 Əsərlərini rusca yazan filmin ssenari müəllifi Çingiz Abdullayev ilk dəfə olaraq bu filmin ssenarisini azərbaycanca yazmışdır.
 Film 280 min manat büdcə ilə çəkilmişdir.

 Səhvlər 
  Davamlılıq səhvi:  Leyla müstəntiqin yanına ifadə verməyə gəlib oturanda kamera onu göstərir və saçı qulaqlarını örtəcək şəkildə yanlara tökülmüşdür. İkinci dəfə kamera Leylaya dönəndə artıq Leylanın saçı qulaqlarının arxasına atılmışdır. Həmçinin Leyla otağa yaş saçla daxil olur. Amma növbəti kadrda onun saçı qupqurudur.

 Filmin heyəti 

 Film üzərində işləyənlər 
 Quruluşçu rejissor: Mehriban Ələkbərzadə
 Ssenari müəllifi: Çingiz Abdullayev
 Quruluşçu operator: Kənan Məmmədov
 Quruluşçu rəssam: Rafiz İsmayılov, Rafiq Nəsirov
 Bəstəkar: Aqşin Əlizadə
 İcraçı prodüser: Nadir Əliyev
 Bədii rəhbər: Rasim Ocaqov
 Səs operatoru: Əsəd Əsədov
 Rejissor: Ənvər Həsənov
 Operator: Tərlan Babayev
 Geyim rəssamı: Mehriban Əfəndiyeva
 Montaj edən: Nisə Hacıyeva
 Qrim rəssamı: Maqsud Məmmədov (II)
 Redaktor: Ramiz Rövşən
 Musiqi redaktoru: Rauf Əliyev
 Məsləhətçi: Emin Şəkinski (polis general-mayoru), Ramiz Cahangirov (polis polkovniki), Şahnaz Baxşəliyeva (Səhiyyə Nazirliyinin T. Y. T. Ş.-nin müdiri)
 Rejissor assistenti: Anar Nəsibov, Elbrus Ələkbərov, Vüqar Heybətov
 Rejissor köməkçisi: Səriyyəxanım İsayeva
 Operator assistenti: Allahverdi Məmmədov, İlham Babayev
 Rəssam assistenti: Nigar Babayeva, Elvira Hüseynova
 Montajçı: Rahidə Quliyeva
 Səs texniki: Elmira Səmədova
 Səs-küy səsləndiricisi: Əliqulu Səmədov, Eldəniz Rəsulov
 Əlbisəçi: Mehriban Ələkbərova
 İşıqçı: Adil Dadaşov, Fuad Əliyev
 Çalır: Azərbaycan Dövlət Simfonik Orkestri
 Dirijor: Rauf Abdullayev
 İcraçı prodüser müavini: Akif Əliyev
 İnzibatçı: Ədalət Yunusov, Fəxri İbrahimov, Zülfiyyə Dadaşova

 Rollarda 
 Sevinc Əlişova — Leyla
 Ramil Zeynalov — Eldar
 Nurəddin Mehdixanlı — Ənvər
 Kəmalə Hüseynova — Əzizə
 Rafiq Əliyev (II) — müstəntiq
 Mehriban Xanlarova — Aybikə Xasməmmədova
 Ramiz Novruz — mayor
 Yelena Şetinkina — Tanya
 Tariyel Qasımov — Vidadi həkim
 Nəcibə Hüseynova — Leylanın anası
 Sadıq Əhmədov — müfəttiş
 Ramiz Məlikov — Cəfər həkim
 Ayşad Məmmədov — Leylanın dayısı
 Şahin Cəfərov — leytenant
 Elşən Rüstəmov — Ramiz Hüseynov
 Ü. Mustafayeva
 Məhərrəm Musayev — satıcı
 Şirin Nəzərova — Leylanın bacısı
 A. Rüstəmov
 Sabir Məmmədov — Leylanın atası
 Gülər Nəzərova — Leylanın bacısı

 Filmi səsləndirənlər: 
 Eldəniz Rəsulov — inspektor (Sadıq Əhmədov) (titrlərdə yoxdur)
 Hüsniyyə Mürvətova — Leyla (Sevinc Əliyeva (aktrisa, 1985)) (titrlərdə yoxdur)
 Şövqi Hüseynov — Eldar (Ramil Zeynalov) (titrlərdə yoxdur)
 Məmməd Səfa — Leylanın dayısı (Ayşad Məmmədov) (titrlərdə yoxdur)

 Sponsor 
 Azərbaycan Respublikası Mədəniyyət və Turizm Nazirliyi

 Çəkilişə köməklik edən qurumlar 
 14 saylı Birləşmiş Şəhər xəstəxanası
 28 saylı Birləşmiş Şəhər xəstəxanası
 "Pioner-London" Mağazası

 Mənbə 
 "Festivalın ilk filmi "Məhkumlar"". //Ədəbiyyat qəzeti.-2007.- 7 sentyabr. — səh. 2.

 Xarici keçidlər 
 "Məhkumlar" filmi haqqında məlumat (süjet) (24 Kadr CTV)

Kateqoriya:2007-ci ilin Azərbaycan filmləri
Kateqoriya:Detektiv filmləri
Kateqoriya:Dram filmləri
Kateqoriya:Məhəbbət filmləri
Kateqoriya:Müəmma filmləri